open-index/open-wikipedia-markdown huggingface dataset:
Arado Ar 234

Die **Arado Ar 234 Blitz** was die eerste operasionele turbostraal-bomwerper en verkenningsvliegtuig in die Tweede Wêreldoorlog. Hierdie vliegtuig is ontwikkel uit 'n spesifikasie wat die Duite Lugvaartministerie in 1940 beskikbaar gestel het vir 'n vinnige turbostraalenjin aangedrewe verkenningsvliegtuig. Die ontwerp, soos voorgestel deur Arado, het die wêreld se eerste straalaangedrewe bomwerper geword. Die eerste prototipe, Ar 234V-1, het op 15 Junie 1943 sy eerste vlug voltooi. Daarna was daar vinnig sewe ander prototipes ontwikkel. Almal van hulle het 'n opstyg trollie gebruik wat op 'n hoogte van 60 m losgelaat word en dan met 'n valskerm terugval om dan weer gebruik te word. Die vliegtuig het geland met 'n stel ski's. Die rede hiervoor was die vliegtuig se romp te nou was vir 'n konvensionele onderstel. Die trollie oplossing was suksesvol maar die vliegtuig het 'n groot nadeel gehad na landing met betrekking tot beweegbaarheid op die grond. Daarna was die B-series, met 'n wyer romp, toegerus met 'n konvensionele onderstel.

Die derde prototipe, Ar 234V-3 , was toegerus met 'n uitskietstoel en het ook vuurpyle gehad onder die vlerke om te help tydens die opstyging. Die eerste vlugte van die vliegtuig was egter verkenning van aard. Sommige modelle was toegerus as nagvegters as 'n eksperiment. Maar daarna het die oorlog teen Duitsland gedraai en is die vliegtuie as bomwerpers gebruik. Die bomwerper weergawe is in Oktober 1944 in diens gestel en was in die rol gebruik tydens die inval van die Ardenne in Desember 1944. Die vliegtuig was ook gebruik tydens die Ludendorff brug by Remagen wat deur die Amerikaners beset was.

Die Geallieerdes het die vliegtuig goed bestudeer na die oorlog.

## Tegniese besonderhede 
## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Bruce Chatwin

duimnael|*In Patagonia* (1977) word as 'n meesterwerk binne die genre van reisliteratuur beskou

**Charles Bruce Chatwin** (* 13 Mei 1940 in Sheffield, † 18 Januarie 1989 in Nice, Frankryk) was 'n Engelse joernalis wat veral bekendheid verwerf het met sy reisverhale en romans. Sy eerste boek, *In Patagonia* (1977), 'n meesterlike beskrywing van die uiterste suide van die Suid-Amerikaanse vasteland, het Chatwin se reputasie as 'n eersterangse reisskrywer gevestig, alhoewel Chatwin homself eerder as 'n storieverteller beskou het wat daarin belang gestel het om ongewone verhale die lig te laat sien.

Sy roman *On the Black Hill* (1982) is met die *James Tait Memorial Prize* bekroon, terwyl *Utz* (1988) vir die *Man Booker Prize* aangewys is. Die Britse dagblad *The Times* het Chatwin as nommer 46 op sy lys van die *50 Greatest British Writers Since 1945* geplaas.

Bruce Chatwin is in Sheffield in 'n middelklasgesin gebore. Sy vader was 'n advokaat. Op die ouderdom van 18 het hy by ''Sotheby's'' in Londen begin werk en uitgebreide kennis oor kuns verwerf - genoeg om uiteindelik die veilinghuis se afdeling Antikwiteite en Impressionistiese Kuns te bestuur. In 1966 het hy uit sy pos bedank om argeologie aan die Universiteit van Edinburg te studeer. Ná twee jaar het hy sy studies laat vaar om 'n loopbaan as skrywer te begin.

In 1972 is Chatwin deur die *The Sunday Times Magazine* aangestel. Hy het deur die hele wêreld gereis om onderhoude met bekende persoonlikhede soos Indira Gandhi en André Malraux te voer. In 1974 het hy uit die pos by die tydskrif bedank om deur Patagonië te reis. Hieruit het sy eerste boek voortgespruit. Dit is opgevolg deur vyf ander werke, insluitende *The Songlines* (1987), wat 'n blitsverkoper sou word. Sy skryfwerk het nuwe lewe in die genre van reisverhale ingeblaas en sterk invloed uitgeoefen op ander skrywers soos William Dalrymple, Claudio Magris, Philip Marsden, Luis Sepúlveda en Rory Stewart.

As 'n getroude biseksuele man, was Chatwin een van die eerste bekende persoonlikhede in die Verenigde Koninkryk wat met die Verworwe Immuniteitsgebreksindroom (Vigs) besmet is en aan 'n Vigs-verwante siekte beswyk het.

## Verwysings 
## Eksterne skakels 
* *BruceChatwin.co.uk - Webtuiste gewy aan nuus oor Bruce Chatwin en literêre reise*
Dierkundige Museum van die Universiteit van Kopenhagen

duimnael|regs|330px|Die Dierkundige Museum
Die **Kopenhagen Dierkundige Museum** (Deens: Zoologisk Museum) maak deel uit van die Natuurhistoriese Museum van Denemarke, wat bestaan uit vier natuurwetensskaplike museums.  Die permanente uitstalling 'van pool tot pool' wys diere van regoor die wêreld in groot uitstallings. Daar is ook 'n semi-permanente Darwin-uitstalling en 'n volledige versameling van al die diere in die Deense grondgebied, insluitende Groenland. Die museum het baie belangrike oorblyfsels van onlangse uitgestorwe voëls in die stoor, insluitende die oë en interne organe van die laaste twee groot auks, verskeie monsters van die *pied-raaf* en een van slegs twee bekende volledige skedels van die dodos wat na Europa geneem is in die 17de eeu.

## Galery 
duimnael|links|Reënwoud
duimnael|Reënwoud
duimnael|regs|Een van die twee opgestopde Auks by die museum

## Eksterne Skakels 
* 
* 
* 

## Verwysings
Betsy de la Porte

Die Suid-Afrikaanse mezzosopraan **Betsy de la Porte** is op 16 Junie 1901 in Wolmaransstad gebore en het onder madame Hodgson Palmer gestudeer. 

Met 'n beurstoekenning van Unisa het sy in 1925 na Londen vertrek, waar sy drie jaar lank aan die Royal Academy of Music gestudeer het. 

In 1928 het sy haar debuut in Covent Garden gemaak. Ná verdere studie in Duitsland het sy in 1930 na Londen teruggekeer en in die volgende ses jaar gereeld in Covent Garden opgetree. In 1935 het sy met mnr. W.J.G. Tomlinson in die huwelik getree. Ná haar terugkeer na Suid-Afrika het sy bekendheid verwerf met haar konsert- en radio-optredes. 

As die bekendste kunstenaar van haar tyd het sy gereeld ander kunstenaars, en veral komponiste, geïnspireer om liedere vir haar stem te skryf, wat sy dan gereeld by haar uitvoerings ingesluit het. . 

In 1947 is sy weer na Londen, waar sy op uitnodiging van Benjamin Britten lid van sy English Opera Group geword het. Tydens die Glyndebourne Festival het sy in Britten se nuwe komiese opera, *Albert Herring,* die rol van Mrs. Herring vertolk. 

Van 1956 tot met haar dood in 1970 het sy sanglesse in Johannesburg gegee en onder haar leerlinge het Sarie Lamprecht, Rita Roberts, Doris Brasch, Elizabeth Heyns en Anne Hamblin getel. Sy het ook 'n groot biblioteek van musiek vir solostemme opgebou en gereeld ander kunstenaars met die saamstel van hul programme gehelp. 

## Bronnelys 
* Wêreldspektrum, Volume 4, bl.223,
William McKay Wright

**William McKay Wright** (12 November 1840 &#x2013; 17 Desember 1882) was 'n Quebec prokureur en politieke figuur. Hy het vir Pontiac verteenwoordig in die Kanadese laerhuis as 'n Liberaal-Konserwatiewe lid van 1872 tot 1878.

Hy was gebore in Hull, Laer Kanada, die seun van Ruggles Wright en kleinseun van Filemon Wright, en opgevoed by die McGill Universiteit. Hy was geroep vir die Laer Kanada bar in 1863 en die Ontario bar in 1868. In 1864 is hy getroud met Mary, die dogter van senator James Skead. Hy was 'n luitenant in die plaaslike burgermag en het gedien tydens die Fenian strooptogte. Hy het ook gedien as die eerste burgemeester van die dorp van Suid-Hull, later bekend as Lucerne, vanaf 1879 tot 1881. Wright het wet beoefen  in Aylmer, Hull en Ottawa. Hy het gesterf in  New Edinburgh op die ouderdom van 42.

## Verwysings
Dieter Berkmann

**Dieter Berkmann** (gebore 27 Julie 1950) is 'n Duitse voormalige fietsryer. Hy het meegeding vir Wes-Duitsland in die Olimpiese Somerspele 1972 en Olimpiese Somerspele 1976.

## Verwysings
Robert Swinburne (c. 1327–1391)

**Sir Robert Swinburne** (c. 1327 - 1391), van Swinburn en Gunnerton, Northumberland en Little Horkesley, Essex, was 'n Engelse politikus.

## Lewe 
Swinburne was die erfgenaam van Thomas Swinburne van Gunnerton, wat gesterf het voor 1332, toe Robert ongeveer vyf jaar oud was.

Voor Augustus 1357, het hy met Agnes Felton getrou, die dogter van die LP, William Felton. Hulle het een dogter en een seun, Thomas Swinburne. Sy tweede vrou was Joan Boutourt, en hulle het vier seuns, insluitend William Swinburne, en twee dogters.

Na sy dood is hy begrawe by Little Horkesley kerk, waar daar monumente van hom en sy seun Thomas is.

## Loopbaan 
Swinburne was tot ridder geslaan in April 1356. Hy was 'n Lid van die Parlement vir Essex in Januarie 1377, 1379, Oktober 1382, November 1384 en Januarie 1390.

Hy het gedien as die Balju van Essex en Hertfordshire vanaf 1 Desember 1388 tot 30 Januarie 1389.

## Verwysings
Cyana trigutta

***Cyana trigutta*** is 'n mot van die familie *Erebidae*. Dit is beskryf deur Walker in 1854. Dit word gevind in Kameroen, Niger en Sierra Leone. 

## Verwysings
Angela Maffeis

**Angela Maffeis** (*24 Mei 1996) is ’n Italiaanse professionelerenfietsryer. Sy ry vir die Inpa Sottoli Giusfredi span.

## Verwysings
NTC Toring

**NTC Toring**, of **die Nasionale Telekommunikasie Korporasie Toring** is 'n wolkekrabber in Khartoem, Soedan. Die 29 storie gebou is voltooi in 2009, konstruksie het begin in 2005. Die kontrakteur is die turkse maatskappy AINA Internasionale.

## Verwysings
Atterbury House

**Atterbury House** is 'n wolkekrabber in Kaapstad, Suid-Afrika. Die 29-verdiepinggebou is in 1976 voltooi. Dit het vroeër as Shell House bekendgestaan.
 
## Verwysings
Pearl Dawn

***Pearl Dawn*** is 'n wolkekrabber in Umhlanga, KwaZulu-Natal. Die 31ste verdieping is in 2008 voltooi. Dit is ontwerp in 'n futuristiese styl. Dit is die vyfde hoogste gebou in Suid-Afrika.

## Verwysings
Marble Towers

Die ***Marble Towers*** is 'n wolkekrabber in die Sentrale sakegebied van Johannesburg, Suid-Afrika. Dit is gebou in 1973 en is 32 verdiepings hoog. Die gebou het 'n agt-verdieping parkering aangeheg. Die struktuur is gemaak van 'n mengsel van beton en marmer. 

Die toring is in gebruik as kommersiële kantore. Die gebou was oorspronklik bekend as die Sanlam-Sentrum. Dit is geleë op die hoek van Jeppe en Von Wielligh strate.

## Verwysings 
## Eksterne skakels 
* *Marble Towers* op CTBUH
* *Marble Towers* op Emporis
* *Marble Towers* op Skyscraperpage.com
* *Marble Towers* op Structurae
Yasuhiro Sato

&#x20;(佐藤 康弘,&#x20;*Satō Yasuhiro*, gebore 25 Julie 1967) is 'n Japannese bofbal speler. Gebore in Tochigi, hy het 'n brons medalje gewen by die 1992 Somer olimpiese Spele.

## Verwysings
2018 Australiese Grand Prix

80px|links

Die **2018 Formule Een Australiese Grand Prix** het op 25 Maart 2018 by die Albert Park-straatrenbaan in Melbourne, Australië plaasgevind. Dit was die eerste wedren van die 2018-kampioenskapseisoen gewees.

## Bande beskikbaar gestel 
Pirelli het die volgende bande aan alle spanne in Melbourne verskaf:

### Vrye oefening 
## Kwalifisering 
## Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Dahlia

Die **dahlia** (familie *Asteraceae* of Compositae) is 'n sierplant met ondergrondse wortelknolle en het dubbel-, halfdubbel of enkelblomme wat skakerings van rooi, pers, geel, wit, en baie meer kan wees. Daar word beweer dat die Sweedse plantkundige Anders Dahl in 1789 saad van hierdie plant uit Mexiko na Europa ingevoer het. Sedertdien is daar uit die paar ingevoerde Mexikaanse variëteite deur kruising en verbouing 'n groot aantal nuwe variëteite ontwikkel, wat wissel in vorm en kleur, en waarmee groot welslae in Suid-Afrika behaal is. Dahlias is besonder gewild as sierplante en snyblomme.

Die kweek van dahlias is eenvoudig, maar sekere reëls moet nagekom word om te verseker dat die blomme op hul mooiste vertoon. Knolle kan enige tyd van Augustus tot November geplant word op 'n plek waar die plante vol middagson sal kry. Die hele bedding moet omgespit word of vir randblomme kan afsonderlike gate van 15 tot 20&nbsp;cm diep gegrawe word.

Die grond moet lig wees en 'n graaf verrotte mis of kompos kan met die grond onder in die gat gemeng word. Die knol moet egter nie hiermee in aanraking kom nie en daarom moet 'n lagie gewone grond en 'n handvol riviersand bo-oor die mis of kompos gestrooi word. Langs elke gat moet 'n stutstok van 'n meter of langer in die grond gedruk word. Die dahlia-knol moet langs die stutstok horisontaal op die riviersand geplaas word, met die uitloper of loot na bo. Verpoeierde bogrond word oor die knol gestrooi, en dit moet behoorlik natgemaak word.

Die plante moet een of twee keer per week goed water kry en sodra die stam 'n lit vorm, moet die groeipunte teruggeknyp word sodat die plant 'n sterk bos kan vorm. Namate die stam groei, moet dit met raffia aan die stutstok vasgebind word. Dahlias neem baie voedsel in en sodra die eerste knoppe begin vorm, moet bemesting toegedien word. Die ontknopping van die plant kan op verskeie maniere gedoen word. Gewoonlik kies die tuinier 'n stingel wat lank genoeg is om gesny te word en knyp alle knoppe behalwe die middelste een af. Net hierdie hoofknop moet toegelaat word om te ontwikkel omdat dit die gehalte van die blom verbeter.

Dahlias moet met rus gelaat word tot die blare geel geword het. Daarná kan die bos teruggesny word en die trosse knolle kan versigtig met twee skerp grawe uitgelig word. Gedurende die winter word die knolle in kissies met droë grond gebêre. Net voor planttyd moet die bolle uitgehaal en verdeel word, maar 'n stuk stam moet aan elke knol gelaat word omdat die uitloper of ogie daar gaan ontwikkel. Kleiner dahlia-knolle lewer die beste plante.

## Bronnelys 
* Wêreldspektrum, Volume 4, bl.200-201,
Spertyd

***Spertyd*** is 'n outobiografie deur Elsa Joubert en die derde deel van 'n drieluik wat ingelei is deur *Wonderlike geweld* (2005) en *Reisiger* (2009). *Spertyd* fokus op die skrywer se latere jare in 'n aftreeoord in Kaapstad, maar bevat ook herinneringe van haar jeugervaringe, waaronder haar betrokkenheid by die CSV.

## Verwysings 
## Eksterne skakels 
* Uittreksel op *LitNet*
Dirk Izak Catoggio de Villiers

**Dirk Izak Catoggio (Dirkie) de Villiers** (1 November 1921 – 2 Julie 1993), bekende Suid-Afrikaanse komponis en musiekpedagoog, is op 1 November 1921 te Simonstad gebore en is die seun van ds. M.L. de Villiers wat Die Stem gekomponeer het. Hy was van 1941 tot 1956 onderwyser en lektor in die Kaapse Skiereiland en op Graaff-Reinet. Daarna is hy aangestel as inspekteur van skoolmusiek in die Vrystaat. Hy was saam met dr. Gawie Cillié en prof. Jacques Malan mede redakteur van die Koraalboek (1946) en in 1961 die hoofredakteur van die FAK-sangbundel. In 1974 het hy met die orkestrale onderwysprogram begin, wat jare lank enig in sy soort in Suid-Afrika was. De Villiers het ook op die hersieningskommissie van die Psalm- en Gesangboek gedien, en het 'n Afrikaanse vertaling vir Nkosi Sikelel' iAfrika die lig laat sien. Hy het veral bekendheid as stigter van die Vrystaatse Jeugkoor verwerf.

De ViIIiers komponeer ook talle skoolliedere en verwerk Afrikaanse volksliedjies. Sy beste werke is waarskynlik sy toonsettings van *Waar die nag in ademlose stilte* (teks deur sy vrou, Doll de Villiers) en D.F. Malherbe se *Slaap,* wat ook die eerste toonsetting van dié gedig is.

Van sy ander werke is toonsettings van *Grense* en *Winterbome* van N.P. van Wyk Louw, *Skoppensboer* van Eugène Marais en *Komaan!: Wees sterk!* van Jan F.E. Celliers.

Hy het op Onrus afgetree en is op die ouderdom van 72 aan emfiseem oorlede.

## Bronnelys 
* Wêreldspektrum, Vol. 5, 16, 
* Gekry vanaf
Geskiedenis van perde in Suid-Afrika

duimnael|Generaal De la Rey en Bokkie
Daar is geen perderasse wat inheemse aan Suid-Afrika is nie. Die naaste familie van die perd wat inheems is, is die sebra. 

## Die eerste perde in die Kaap 
Aanvanklik het die Here XVII vir Jan van Riebeeck laat weet dat hulle nie aan sy dringende versoek om perde kon voldoen nie en dat hy van die gestreepte wilde perde moet vang en tem. Die pogings het nie geslaag nie.

In 1653 het ‘n retoervloot vier perde uit Java aan die Kaap De Goede Hoop afgelaai. Tussen 1659 en 1689 is verskeie kere perde ingevoer, elke keer net ‘n klein hoeveelheid. 

Al hierdie diere was van Oosterse oorsprong (die Arabiese tipe). Die gehalte van die diere wat aanvanklik swak was, het gaandeweg verbeter onder die invloed van Goewerneur Simon van der Stel. Die besending van 1689 tydens sy dienstydperk, was rasegte Arabiere uit Persië.

## Boerperd 
In 1676 is die eerste berede mag teen die Boesmans (die San) uitgestuur deur die Nederlanders in die Kaap. In die 200 jaar wat daarop gevolg het, het die Suid-Afrikaanse Boerperd groot roem verwerf. Dit wasveral tydens die Suid-Afrikaanse Vryheidsoorloë (Anglo-Boereoorloë) en op verskeie slagvelde van Europa en Indië.

Geteel uit die oorspronklike Oosterse merries met latere byvoegings van die Engelse volbloed, is hierdie ras baie geliefd.

Daar is baie Boerperde in Suid-Afrika maar hulle getalle was beperk toe hulle stadigaan veld teen die swierige Amerikaanse saalperd verloor het. Tans floreer die ras weer.

## Hoewe en hoefbeslag 
*Die perd is net so goed as sy pote* is ‘n baie paslike gesegde. Die harde horingagtige hoef, wat ovaalvormig tot rond is, beskerm die voetbeen van die perd. In die loopvlak van die harde hoef is daar elastiese straalkussings wat as skokbrekers dien. Die hoefrand kan teen beskadiging beskerm word deur die perd te beslaan met Hoefysters wat met behulp van spesiale spykers aan die hoef vasgenael en vasgetrek word. Dit behoort deur ‘n ervare persoon (hoefsmid) gedoen te word. Die gevaar bestaan dat die spykers die binneste, “lewende” deel van die hoef kan binnedring. Dan word die perd kreupel.

## Sien ook 
* Perd
* Perdagtiges
* Boerperd

## Bronnelys 
* Kennis, vol 2, bl. 382-383,
Verafrikaanste geografiese name

Verskeie buitelandse geografiese name se verafrikaanste vorme is gevestig in die Afrikaanse woordeskat. Daar is oënskynlik geen sistematiek te vinde agter dié praktyk nie, hoewel dit duidelik is dat baie van dié name so uit Nederlands in Afrikaans oorgeneem is.

In die lyste hier onder word slegs die gewone/populêre name van lande en streke opgeneem, byvoorbeeld slegs Swede in plaas van *Koninkryk Swede*, of Frankryk in plaas van *Franse Republiek*. In gevalle waar die Afrikaanse en Engelse spelling ooreenstem maar die uitspraak verskil, word die uitsprake in dié twee tale aangedui.
## Algemeen 
### Lande, eilande en streke 
### Mensgemaakte strukture 
### Natuurlike strukture 
## Europa 
### Lande, eilande en streke 
### Provinsies, stede en dorpe 
### Mensgemaakte strukture 
### Natuurlike strukture 
## Asië 
### Lande, eilande en streke 
### Provinsies, stede en dorpe 
### Mensgemaakte strukture 
### Natuurlike strukture 
## Australië 
### Lande, eilande en streke 
### Provinsies, stede en dorpe 
### Mensgemaakte strukture 
### Natuurlike strukture 
## Noord-Amerika 
### Lande, eilande en streke 
### Provinsies, stede en dorpe 
### Mensgemaakte strukture 
### Natuurlike strukture 
## Suid-Amerika 
### Lande, eilande en streke 
### Provinsies, stede en dorpe 
### Mensgemaakte strukture 
### Natuurlike strukture 
## Afrika 
### Lande, eilande en streke 
### Provinsies, stede en dorpe 
### Mensgemaakte strukture 
### Natuurlike strukture 
## Sien ook 
* Geografiese naam
## Verwysings
Hennie Venter

Ds. **Hendrik Johannes Stephanus Venter** (Bloemfontein, 26 Augustus 1922 – Warmbad, Transvaal, 23 Desember 1976) was tussen 1964 en sy dood predikant in drie gemeentes van die Gereformeerde Kerk. 
## Vroeë lewe 
Venter is in die Vrystaatse hoofstad gebore as die oudste seun van 'n gesin van ses kinders. Sy skoolloopbaan het hy aan Grey-kollege in sy geboortestad voltooi en het hom daarna bekwaam as 'n handsetter. In dié hoedanigheid het hy gewerk by *Die Volksblad* en *The Friend*, die destydse twee dagblaaie in die stad.

Hy is in 1948 getroud met Margaretha Jansen en twee dogters is vir hulle uit die huwelik gebore. Begin 1957 verhuis die gesin na Potchefstroom waar hy inskryf vir 'n B.A.-graad met die oog op predikantstudie. Hy was 16 jaar as handsetter in die drukkersbedryf werksaam en het tydens sy studiejare gereeld nog in Potchefstroom se drukkerye gewerk om die studiekoste te bestry en sy gesin te versorg. 

Omdat hy al 33 was toe hy begin studeer, het sy klasmaats dadelik van "Oom Hennie" begin praat en dié aanspreekvorm het gebly tot met sy dood. Sy vrou, Retha, het as verpleegsuster in Potchefstroom gewerk en die gesin se vriendelikheid, die aantreklikheid van die huislikheid en die koffie en beskuitjies wat altyd beskikbaar was, het oom Hennie en tannie Retha se huis daar langs Oom Schoonhoven se haarkappery, 'n welkome toevlugsoord vir menige jong student gemaak, skryf ds. J.J. de Jager in ds. Venter se lewensberig in die *Almanak* van 1980.  

## Gemeentebediening 
In 1963 behaal hy die Th.B.-graad en in 1964 word hy bevestig as predikant van die Gereformeerde kerk Messina. In 1967 neem hy die beroep aan na Bultfontein en in 1975 na Warmbad, waar hy net 3½  jaar gearbei het. Vroeg die oggend van 23 Desember 1978 is hy skielik oorlede náa vyftien jaar in die bediening en 30 jaar van 'n gelukkige huwelikslewe. 

## Waardering 
Ds. De Jager skryf: "Sy ervaring het van die begin van sy studie af, vir hom ’n vertrouensposisie verwerf onder die jong studente met wie hy saam gestudeer het. Hy was menige dag 'n vader vir die jong mense met hulle probleempies. Dit was ook kenmerkend van sy bedieningsjare: Hy was 'n ware herder. Sy rustige geaardheid en gelykmatige temperament het van hom 'n geliefde vertroueling van sy lidmate gemaak. ’n Mens kon nie help om vir hom lief te wees nie. 

"Oom Hennie was 'n nederige dienskneg van die Here wat met groot roepingsbesef en geloof op 'n laat stadium van sy lewe besluit het om predikant te word. Die 15 jaar dat hy kon dien, het hy optimaal benut. Hy het gewerk soos een wat geweet het dat die tyd min is. Met dankbaarheid teenoor die Here sal 'n mens altyd aan Hendrik Venter dink."

## Bronne 
*  De Jager, ds. J.J. in De Bruyn, ds. F.R.P. et al. 1979. *Almanak van die Gereformeerde Kerke in Suid-Afrika vir die jaar 1980.* Potchefstroom: Administratiewe Buro.
Halberstadt CL.II

Die **Halberstadt CL.II** is 'n dubbeldekker, Duitse tweesitplek veg/verkenningsvliegtuig wat in die Eerste Wêreldoorlog diens gedoen het. Die vliegtuig is vroeg in 1917 bekendgestel en die CL modelle was kleiner en ligter as die C model. Dit was in wese ontwerp om bomwerpers te begelei en ondersteuning te verskaf aan die troepe. Die bemanning van twee het agter mekaar gesit. Dit was bewapen met een or twee 7.9s mm gesinchroniseerde Spandau masjiengewere en 'n Parabellum geweer op 'n ring gemonteer agter die vlieënier. Vier tot vyf 10 kg mortier bomme (soms kleiner granate) was in rakke weerskante van die romp gedra. Die *CL.II* is diens gestel in die middel van 1917 en het onmiddellik beindruk.

Op 6 September 1917 het 24 ''CL.II's'' verwoesting gesaai met Geallieerde troepe wat die brûe moes oorsteek tydens die Slag van die Somme. Die vliegtuie het ook 'n groot rol gespeel in die Duitsers se terugveg poging tydens die Slag van Cambrai op 30 November 1917.

## Tegniese besonderhede 
## Sien ook 
* Lys van vegvliegtuie

## Bron 
* *Fighters 1914-1919: Attack and Training Aircraft*, Kenneth Munson, 2004,
Rudolf van Wyk

Ds. **Rudolf Stefanus Jacobus van Wyk** (plaas Hamelfontein, distrik Colesberg, Kaapkolonie, 18 Maart 1906 – 26 Julie 1978)  was tussen 1938 en sy emeritering in 1971 predikant in vyf gemeentes of kombinasies van die Gereformeerde Kerke. 

## Herkoms 
Van Wyk is op die plaas Hamelfontein gebore waar ds. Dirk Postma die Gereformeerde kerk Colesberg op 8 Desember 1860 gestig het. Hy was die sesde seun en sewende kind van Jacobus Daniël van Wyk en Magdalena Hendrina (née De Klerk). ln 1938 is hy in die huwelik bevestig met Hendrina Johanna Coetzee. Uit dié geseënde huwelik is twee seuns gebore. Die een was professor aan RAU en die ander een verbonde aan die assuransiewese. 

## Opleiding 
Ná voltooiing van sy skoolloopbaan, skryf hy as student in aan die PUK met die oog daarop om predikant te word. Einde 1930 behaal hy die B.A.-graad en einde 1933 die B.D.-graad, om einde 1934 sy kandidaats te voltooi. As proponent lewer hy diens in die gemeentes Venterstad en Klerksdorp. 

## Gemeentediening 
duimnael|links|160px|Mev. ds. R.S.J. (Hendrina) van Wyk.

As predikant het hy agtereenvolgens bedien: Fauresmith-kombinasie van 1938–1942, Barkly-Oos van 1942–1945, Kuruman van 1945–1949, Kimberley 1949–1953 en Bronkhorstspruit 1954–1971. In die kerkverband het hy in verskeie deputategroepe en kommissies gedien en was hy jare lank deputaat vir korrespondensie van die Klassis Lydenburg. 
Uit sy pen het talle artikels asook twee kosbare bundels Skrifoordenkings met die titel: *Balsem van Gilead* verskyn.

## Aftrede en dood 
Ná 'n bedieningstyd van 33 jaar, waarvan 17 jaar op Bronkhorstspruit, emeriteer hy in 1971 en bly woon te Bronkhorstspruit, tot sy afsterwe op 26 Julie 1978. Die kerkraad en gemeente het selfs ná sy emeritering nog met groot waardering van sy dienste gebruik gemaak. Twee weke voor sy afsterwe het hy vir die laaste keer die Woordbediening van hierdie kansel af waargeneem. In die sowat sewe jaar vandat hy geëmeriteer het, het hy in verskeie gemeentes op versoek gepreek. Veral in Springs het hy etlike maande lank so te sê elke Sondag gepreek. 

Ds. P.A. Smit skryf in ds. Van Wyk se lewensberig in die *Almanak* van 1979: "As sy opvolger hier op Bronkhorstspruit, wil ek getuig van oom Roelf en tant Henna se pragtige gesindheid teenoor my en my vrou en die mooi samewerking wat daar tussen ons bestaan het. Kerkraad, gemeente en gemeenskap van Bronkhorstspruit, sowel as die kerkverband, bring in dankbare herinnering die mooi werk van hierdie dienskneg van die Here wat eg Gereformeerd wou wees en gebly het tot sy dood toe."

## Bronne 
*  Smit, ds. P.A. in De Bruyn, ds. F.R.P. et al. 1979. *Almanak van die Gereformeerde Kerke in Suid-Afrika vir die jaar 1980.* Potchefstroom: Administratiewe Buro.
RMS Nova Scotia

duimnael|350x350px
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 33.00, -28.30]
      }
    }
  ]
}

Die '*RMS *Nova Scotia''''' was 'n passasierskip wat as 'n troepedraer gebruik is tydens die Tweede Wêreldoorlog. Sy is op 28 November 1942 langs die ooskus van KwaZulu-Natal deur die Duitse duikboot *U-177* gekelder. Die skip het Italiaanse krygsgevangenis vervoer en daar was groot lewensverliese. Daar het 858 passasiers verdrink waaronder 654 krygsgevangenis, 96 bemanningslede en 93 soldate. Dit is die grootste maritieme tragedie in die geskiedenis van Suid-Afrika. Baie van die drenkelinge is deur haaie verskeur. Slegs 196 passasiers is gered en daar het 118 lyke op die strande van Durban uitgespoel.

Die liggame is in 'n massagraf in die Hillarybuurt van Durban begrawe wat die kern van die Italiaanse Militêre Begraafplaas gevorm het. In 1982 is 'n groot monument op die plek van die massagraf opgerig. Die liggame is egter in 2008 na die Pietermaritzburgse Italiaanse krygsgevangenes-kerkbegraafplaas verskuif. Die oorledenes word ook in 'n monument in die Italiaanse kerk Adi Quala in Eritrea.

*RMS* is die afkorting vir *Royal Mail Ship*.

## Bronnelys 
* Verskrikking op die oop see, *Rapport*, 26 November 2017

## Verwysings
Neue Mozart-Ausgabe

Die ***Neue Mozart-Ausgabe*** (afgekort tot "NMA"; in Afrikaans: *Nuwe Mozart-Uitgawe*) is 'n wetenskaplik-kritiese publikasie van die versamelde werke van Wolfgang Amadeus Mozart. Dit word sedert 1955 deur Bärenreiter-Verlag in Kassel, Basel, Londen, New York, Praag uitgegee. Die publikasie se volledige titel is *Wolfgang Amadeus Mozart. Neue Ausgabe sämtlicher Werke.*

## Eksterne skakels 
* NMA Online
Halberstadt CL.IV

Die **Halberstadt CL.IV** was 'n Duitse vegvliegtuig wat tydens die Eerste Wêreldoorlog gebruik is vir ondersteuning van die troepe. Die vliegtuig is ontwikkel uit die Halberstadt CL.II. Dit was 0.76 m korter as die *CL.II* maar meer beweeglik. 

## Sien ook 
* Lys van vegvliegtuie

## Bron 
* *Fighters 1914-1919: Attack and Training Aircraft*, Kenneth Munson, 2004,
Geografiese naam

'n **Geografiese naam** (ook soms pleknaam genoem) is die naam van enige landelike plek – natuurlik, mensgemaak of aangepas deur die mens; bewoon of onbewoon. Die kategorie "geografiese naam" is 'n betekeniskategorie (soos persoonsnaam, publikasienaam, agternaam/van, voornaam, ensovoorts) van die woordsoortkategorie "eienaamwoord", 'n subkategorie van "selfstandige naamwoord". Voorbeelde van geografiese name sluit in:
* Kontinente: Afrika, Asië
* Lande: Suid-Afrika, Japan
* Provinsies: Gauteng, Drenthe
* Streke/gebiede: Overberg, Wes-Europa
* Stede/munisipaliteite: Tshwane, Amsterdam
* Dorpe/nedersettings: Musina, Khayelitsha
* Strate/paaie: Nelson Mandelarylaan, Kalverstraat
* Lughawens: Bram Fischer Internasionale Lughawe, Schiphol
* Geboue/strukture: Vrystaatstadion, Eiffeltoring
* Berge/bergreekse: Everest, die Alpe
* Oseane/seë/mere: Indiese Oseaan, Dooie See, Victoriameer
* Riviere: Garieprivier, die Nyl
* Damme: Gariepdam, Hooverdam

## Buitelandse geografiese name in Afrikaans 
Buitelandse geografiese name word op verskillende maniere as deel van die Afrikaanse woordeskat opgeneem:
* Onvertaald: New York, Barcelona
* Deur transliterasie: Moskou (Russies: Москва, *Moskva*); Beijing (Chinees: 北京, pinyin: *Běijīng*)
* Deur vertaling: Kantelberg (Engels: Canterbury)
* Deur verafrikaansing: Rome (Italiaans: Roma); Parys (Frans: Paris)

## Sien ook 
* Verafrikaanste geografiese name
* Suid-Afrikaanse Geografiese Nameraad
LUSAC-11

Die **LUSAC-11** is 'n Amerikaanse dubbeldekker vegvliegtuig wat tydens die Eerste Wêreldoorlog diens gedoen het. Dit was in Frankryk ontwerp maar in Amerika vervaardig. Die naam *LUSAC* is die akroniem vir (**L**epère **U**nited **S**tates **A**rmy **C**ombat).

## Tegniese besonderhede 
## Sien ook 
* Lys van vegvliegtuie

## Bron 
* *Fighters 1914-1919: Attack and Training Aircraft*, Kenneth Munson, 2004,
Munisipaliteite van Hauts-de-Seine

300px|duimnael|regs|Ligging van Hauts-de-Seine in Frankryk.
**Hauts-de-Seine** (92) (IPA: odˈsɛn) is 'n Franse département van die gewes Île-de-France wat vernoem is na die rivier Seine. Dit bestaan uit drie Arrondissements met 23 Kantons  (Frans *cantons*) en 36 **Munisipaliteite** (Frans *communes*) (data soos op 1 Januarie 2017).

*Sien ook: Kantons van Hauts-de-Seine*

## A 
## B 
## C 
## F 
## G 
## I 
## L 
## M 
## N 
## P 
## R 
## S 
## V
Niven se stelling

In wiskunde sê **Niven se stelling** (genoem na Ivan Niven) dat die enigste rasionale waardes van *&theta;* in the interval 0°&nbsp;≤&nbsp;*&theta;*&nbsp;≤&nbsp;90° waarvoor die sinus van *&theta;*&nbsp;grade ook rasionaal is, die hoeke in die volgende drie gevalle is:

:
\begin{align}
\sin 0^\circ & = 0, \\[10pt]
\sin 30^\circ & = \frac 12, \\[10pt]
\sin 90^\circ & = 1.
\end{align}

In radiale word vereis dat 0&nbsp;≤&nbsp;*x*&nbsp;≤&nbsp;/2, dat *x*/ rasionaal is, en dat sin&nbsp;*x* rasionaal is. Die stelling geld dus vir sin&nbsp;0&nbsp;=&nbsp;0, sin&nbsp;/6&nbsp;=&nbsp;1/2, en sin&nbsp;/2&nbsp;=&nbsp;1.

Die stelling verskyn as Corollarium 3.12 in Niven se boek oor irrasionale getalle.

Die stelling kan ook na die ander trigonometriese funksies uitgebrei word.

## Sien ook 
* Pythagorese drietalle vorm regte hoeke waar die trigonometriese funksies altyd rasionale waardes aanneem, alhoewel die skerphoeke nie rasionaal is nie
* Trigonometriese funksies
* Trigonometriese getal

## Verswysings 
## Verdere leesstof 
* 
* 

## Eksterne skakels 
* 
*
Appelboerdery in Suid-Afrika

Die eerste appelbome is deur Jan van Riebeeck na Suid-Afrika gebring en in die Kompanjiestuin geplant. Sedert daardie dae het dit na alle dele van die land versprei, maar dit word vandag slegs kommersieel verbou in die dele waar die klimaat die geskikste daarvoor is. Dit is hoofsaaklik die hoogliggende streke met koue winters en betreklik koel somers. Sagtevrugte soos appels kom voor in die beskutte valleie van die Wes-Kaap, in die Oos-Vrystaat, Limpopo, Noord-Kaap, Mpumalanga en Gauteng.

## Variëteite 
Meer as 7 500 appel-variëteite (kultivars)  is bekend. Daar betree gereeld nuwe soorte die mark.

Appels behels basies drie soorte. Rooi appels: soos Starking, Topred en York Imperial. Die geelgroen Golden Delicious en die grasgroen Granny Smith.  Die vier belangrikstes wat tradisioneel plaaslik verbou of gekweek word is:

## Gebruike 
In Suid-Afrika is die appel 'n gewilde vrug om vars te eet, maar klein hoeveelhede word ook verwerk tot appelsap en appelpuree of word gedroog. In sommige Europese lande word appels ook gebruik om 'n appelwyn of appelbier wat sider genoem word, te maak. Dit word ook deesdae plaaslik vervaardig en is algemeen in winkels en restaurante beskikbaar.

## Sien ook 
* Landbou
* appel
* sider

## Bronnelys 
* Kennis, 1980, vol 3, bl. 446-447, 

## Eksterne Skakels 
* Sagte vrugte harde arbeid 
* List of apple cultivars
Cyril Jackson (sterrekundige)

**Cyril V. Jackson** (5 Desember 1903 – Februarie 1988) was 'n Suid-Afrikaanse sterrekundige, gebore in Ossett, Yorkshire in Engeland, maar sy vader het na Suid-Afrika geëmigreer in 1911.

Hy het gewerk by die Unie-Sterrewag in Johannesburg vanaf 1928 tot 1947 (IAU-kode 078, voorheen bekend as Transvaal Sterrewag en later bekend as die Republiek Sterrewag). Hy het in die Tweede wêreldoorlog met Suid-Afrikaanse magte gedien, en was in versendings genoem. Na die oorlog was hy direkteur van die *Yale-Columbia Southern Observatory* (YCSO) - stasie in Johannesburg (IAU-kode 077), wat gestig is deur Yale Universiteit in die 1920's.  Columbia Universiteit het daarna saamgewerk in die onderneming en die operasie het bekend geword as die Yale-Columbia Southern Observatory (YCSO, Inc. was formeel geskep in 1962). As gevolg van die lig besoedeling moes die sterrewag gesluit word in 1951 en hy het toesig gehou oor die skuif van sy instrument, 'n 26-duim refraktor teleskoop, na *Mount Stromlo Observatory* in Australië (IAU-kode 414). Hierdie Yale-Columbia teleskoop is gegee aan die Australiese Nasionale Universiteit in Julie 1963, en is vernietig in die 18 Januarie 2003 vuurgloed wat Berg Stromlo verwoes het.

Jackson het by Berg Stromlo gewerk van 1957 tot 1963. In 1963, het Yale sy *Columbia Southern Observatory* heropen by El Leoncito, Argentinië (IAU-kode 808), en hy het gedien as die direkteur tot 1966, toe hy afgetree het. Hy het 'n aantal  komete ontdek, insluitend die periodieke komete 47P/Ashbrook-Jackson en 58P/Jackson-Neujmin. Hy het ook  72 asteroïdes ontdek in die vroeë deel van sy loopbaan by die Unie-Sterrewag. 

## Verwysings 
## Eksterne skakels 
* JACKSON, Cyril
* Biografie van Cyril Jackson
Diana Hatler

**Diana Hatler** (gebore 1 Augustus 1963) is 'n Puerto Ricaanse voormalige swemmer. Sy het deelgeneem in vier geleenthede by die 1976 olimpiese Spele.

## Verwysings
Lys van sterrewagkodes

Hierdie is 'n lys van **sterrewag kodes**, of **IAU kodes**, met hul ooreenstemmende astronomiese sterrewagte. Die *Minor Planet Center* (MBC) – 'n diens van die Internasionale Astronomiese Unie – ken 'n 3-syfer kode vir elke geregistreerde sterrewag toe.

Die kode dien as 'n unieke identifiseerder vir waarnemings geneem van honderde duisende van die klein planete en duisende van komete wat wentel in die Sonnestelsel. Meer as 150 miljoene sulke astrometric rekords bestaan. Hierdie lys is gebaseer op die MBC se periodiek gepubliseerde en hersiene "Lys Van die Sterrewag Kodes". Met verloop van tyd, het die aantal van astronomiese sterrewagte wêreldwyd voortdurend gegroei. Vanaf Mei 2016, bevat MBK se amptelike lys 'n totaal van 1972 sterrewagte.

Die register is beperk tot sterrewagte wat  klein planeet waarnemings verrig. Terwyl dit die meeste optiese teleskope insluit en 'n baie groot fasiliteite, sluit dit nie die VSA se *National Solar Observatory* of baie bekende radio sterrewagte (soos die Llano de Chajnantor Observatory, MeerKAT, of die Suidpool Teleskoop) in nie.

Die volgende lys bevat 'n sterrewag se naam en kode soos gebruik deur die LPR, sy ligging en, opsioneel, 'n skakel na die ooreenstemmende artikel op Wikipedia en 'n eksterne skakel na die sterrewag webblad.  

## Lys 
terug na bo 

## Verwysings 
## Eksterne skakels 
* Klein Planeet Sentrum – Lys Van die Sterrewag Kodes, onbegrijpelijke plain-text weergawe
* Gids tot die Minderjarige Liggaam Astrometrie
* Die Europese Ruimte-Agentskap Spaceguard – Sterrewag Lys
Mangelontsteking

Mangels ontsteek baie maklik. In die keel is daar normaalweg groot getalle heel onskadelike bakterieë. Hulle kan egter partykeer verdring word deur ettervormende organismes, wat gifstowwe afskei en veroorsaak dat die liggamstemperatuur styg (koors).

Hierdie bakterieë versamel dan in die klierholtes tussen die lobbe van die mangels, waar dit groot kolonies vorm. Dit het tot gevolg dat die weefsel waarin die limffollikels is, vergroot. Die hele mangel word rooi en swel op. Die ontsteking word **mangelontsteking** (***tonselitis***) genoem. Ander infeksies kan nou maklik hierop volg.  

Wanneer dit gebeur is die mangel nie meer 'n verdedigingsorgaan van die liggaam nie, maar word dit 'n orgaan waardeur kieme die liggaam binnedring.  

## Komplikasies 
Wanneer die ontsteking van die mangels chronies (permanent) word, is dit baie gevaarlik en kan aanleiding gee tot rumatiekkoors en hartkwale (soos hartklepontsteking) en ook nierkwale..

In sulke gevalle, veral sover dit kinders betref, is dit noodsaaklik dat die ontsteekte mangels deur 'n operasie *(tonselektomie*) verwyder word. 

## Sien ook 
* Siektedatabasis 
* Mangel 
* Adenoïede 
* Siekte 
* Patologie 
* Klier

## Bronnelys 
* Kennis, vol 2, bl. 332-333,
Kai Larsen

**Kai Larsen** (15 November 1926, Hillerød - 23 Augustus 2012) was 'n Deense plantkundige.

Kai Larsen was 'n professor in plantkunde (emeritus vanaf 1 Desember 1996) aan die Universiteit van Aarhus, Denemarke. Hy was die Deense redakteur van *Flora Nordica*, redakteur van *Flora of Thailand*, adviseur vir *Flora of China* en uitvoerende lid van *Flora Malesiana*.

Hy was 'n lid van die Noorse Akademie vir Wetenskap en Lettere en die Koninklike Deense Akademie vir Wetenskappe en Lettere.

Die standaard outeursafkorting **K.Larsen** word gebruik om hierdie persoon as die skrywer aan te dui wanneer 'n botaniese naam aangehaal word.

## Navorsing 
*Suidoos-Asiatiese florastreek, veral Thailand, Maleisië en Indo-China. Hersienings van verskeie families, onder meer *Caesalpiniaceae*, *Caryophyllaceae* en *Lowiaceae* vir etlike van die streeksfloras.
**Zingiberaceae* vir *Flora of Thailand* en *Flora Malesiana*.

### Eponymiese spesies 
Sommige plante word na hom vernoem om sy bydrae tot die studie van Asiatiese flora te erken:

**Genera**
* *Kailarsenia*, geurige plante van die familie Rubiaceae wat inheems is aan Suidoos-Asië
*Die generiese naam *Kaisupeea* B.L. Burtt (Gesneriaceae) vereer Kai en Supee Larsen.

**Spesies**
* *Burmannia larseniana* D.X.Zhang & R.M.K.Saunders (Burmanniaceae)
* *Bauhinia larsenii* Y.F. Chen & D.X. Zhang, fossiel-Leguminosae van suidelike China
**Caulokaempferia larsenii* Suksathan & Triboun
**Cornukaempferia larsenii* Saensouk, Theerakulpisut, & Chantaranothai
**Curcuma larsenii* C. Maknoi & T. Jenjittikul
**Impatiens larsenii* T. Shimizu
**Kaempferia larsenii* Sirirugsa
**Mouretia larsenii* Tange
**Zingiber larsenii* Theilade

## Sien ook 
* Plantkunde
* Lys van botaniste volgens outeursafkorting

## Verwysings
Pêro de Alenquer

duimnael|regs|Beeld van Pêro de Alenquer in die Monument van die Ontdekkings (Portugees: Padrão dos Descobrimentos)

**Pêro de Alenquer** was 'n 15de eeuse Portugese ontdekkingsreisiger van die Afrika-kus. Pêro is in Alenquer gebore.

Hy het Bartolomeus Dias op sy reis na die Kaap die Goeie Hoop in 1487/1488 vergesel.  Hy was die stuuurmanvan Vasco da Gama se vlagskip op laasgenoemde se eerste reis na Indië  en het later daarvan geskryf.

## Verwysings
Gonçalo Álvares

**Gonçalo Álvares** (Portugese uitspraak: [gõsalu aɫvɐɾɨʃ], ?? - 1524) was 'n Portugese ontdekkingsreisiger wat aktief deelgeneem het aan die Eeu van Ontdekking (Engels: *Age of Discovery*), wat begin het met die tweede reis van Diogo Cão. In 1497 was hy in bevel van die skip São Gabriel in die epiese reis van Vasco da Gama na Indië. In 1505 het hy aan boord van die vloot van Francisco de Almeida (die eerste Viceroy van Portugese Indië), suid in die Atlantiese Oseaan gevaar na waar "water en selfs wyn gevries het", en het 'n eiland ontdek wat later na hom vernoem is. Dit is later deur die Britte hernoem na Gough-eiland, wat hulle in die negentiende eeu in besit geneem het. Gonçalo Álvares het tot 1524 die amp van hoof-vlieënier van die navigasie na Indië en die Oseaan-see bekleë.

## Verwysings
Shutruk-Nakhunte

[duimnael|220px|'n Babiloniese [stele in die Louvre. Dit is vermoedelik deur 'n onbekende Elamitiese koning afgeneem.]]
**Shutruk-Nakhunte**, of **Šutruk-Nakhunte**, was van omstreeks 1185 tot 1155&nbsp;v.C. (middelchronologie) die koning van Elam en die tweede koning van die Shutruk-dinastie. 

Elam het uitgebrei tot 'n ryk wat die grootste deel van Mesopotamië en Wes-Iran ingesluit het. Onder Shutruk-Nakhunte se bevel het Elam die Kassiete verslaan en die kortstondige Elamitiese Ryk gestig, wat binne sowat 40 jaar, in 1120&nbsp;v.C., deur Nebukadnésar I van Babel verslaan is.

Shutruk-Nakhunte was getroud met die dogter van 'n Kassitiese koning met die naam Meli-Šipak.

## In populêre kultuur 
Shutruk-Nakhunte verskyn kortliks in Ethan Canin se kortverhaal *The Palace Thief* en die aanpassing daarvan in die 2002-rolprent ''The Emperor's Club'', waarin een van die sleutelelemente 'n stele (gedenkplaat) is wat die wedervaringe beskryf van Shutruk-Nakhunte, eens 'n bekende egoïstiese oorwinnaar maar vandag feitlik onbekend.

Die aanhaling uit die film is: "Ek is Shutruk-Nakhunte, die koning van Anshan en Susa, soewerein van die land Elam. Deur die opdrag van Inshushinak het ek Sippar vernietig, die Oorwinningstele van Naram-Sin gevat en het dit teruggebring na Elam, waar ek dit opgerig het as 'n offer aan my god." — Shutruk-Nakhunte, 1158&nbsp;v.C."

## Bronne 
* D.T. Potts: *om Die Argeologie van Elam*, Cambridge University Press, Cambridge 1999, 232-237
Heuningbostee

**Heuningbostee** is ‘n bossiestee getrek van plantdele van die heuningbos.

## Ander name 
Hierdie tee is ook bekend onder die name heuningtee, boertee, spelde- of naaldblaar-heuningbostee, blommetjiestee, vleitee, woltee en bergtee.

## Geskiedenis 
Inheemse teesoorte het hul ontstaan by die veeboerpionier in die binneland van Suid-Afrika. Tee en koffie was duur, skaars en soms selfs onverkrygbaar en daarom is daar uitgekyk na plaasvervangers om ‘n drank van te maak. Dit was ook die ontstaan van die bekende rooibostee van die Sederberge.

## Die plant 
Heunigbostee word gemaak van verskeie spesies van die genus *Cyclopia*, wat behoort tot die peuldraende Leguminosae-familie. *Cyclopia intermedia* is ‘n inheemse fynbosstruik wat in die Wes-Kaap en die Oos-Kaap voorkom. Dit is klein struikies met heldergeel keurtjieagtige  blomme en klein langwerpige of ovaal blaartjies. Die plant groei tussen 500m en 1 700m bo seevlak, op koel en klam berghellings. Dit is redelik bestand teen die periodieke natuurlike bergbrande en spruit na ‘n jaar al weer uit. Sy habitat is tans effens meer as 13 000 km². Klimaatsveranderinge, soos ‘n wisselvalliger reënval, langer droogtes, hoër temperature en meer en groter veldbrande, veroorsaak dat sy verspreidingsgebied al kleiner word.

## Boerdery 
Tans word ‘n 800 ton heunigbos per jaar geoes en dit lewer ‘n 300 tot 400 ton tee op.  Hiervan kom 85% uit die veld en die res van aangeplante struike. Die pluk van die blomme, blare en stingels vind op ‘n rotasiegrondslag plaas. Om die plant kans te gee om te kan blom en saad te produseer word daar ongeveer een maal in vier jaar gesnoei. Tee van ‘n volwasse plant is die geurigste. In die Oos-Kaap moet ‘n permit verkry word voor die tee geoes word. Alhoewel hierdie boerdery byna geen insetkoste van boere vereis nie, is die oes van die tee op berghellings ‘n  arbeidsintensiewe taak.

## Tee 
Die blare, blomme en stingels word op ‘n hoop gegooi en toegelaat om te fermenteer of “sweet”. Die blare word donker en rooierig.  Nadat die vergistingsproses ver genoeg gevorder het, word die tee oopgehark om droog te word.  As dit daarna in water gekook word, gee dit ‘n kruieagtige tee. Hierdie tee is vry van kafeïne, teïne en looisuur (tannine).

## Bibliografie 
* Afrikaanse Kinderensiklopedie, deel 1. Kaapstad: Nasionale Boekhandel Beperk, 1969.
* McGregor, Gillian: Guidelines for the sustainable harvesting of wild honeybush. Kaapstad: Dept. Omgewingsake, Wes-Kaap, Maart 2017.
* Steyn, Tisha: Heuningbostee se habitat al kleiner. Die Burger, 24 November 2017.
Alenquer, Portugal

duimnael|regs|330px|Alenquer
Alenquer (Portugees uitspraak: [ɐlẽkɛɾ]) is 'n munisipaliteit in die Oeste-substreek in Portugal. Die bevolking in 2011 was 43 267,  in 'n gebied van 304.22 km². Die huidige burgemeester is Jorge Riso, verkies deur die Sosialistiese Party.

## Bekende Burgers 
* Damião de Góis, humanutêre filosoof
* Pêro de Alenquer,'n 15de eeuse Portugese ontdekkingsreisiger

## Gemeentes 
Administratief is die munisipaliteit verdeel in 11 siviele gemeentes (freguesias):
* Abrigada e Cabanas de Torres
* Aldeia Galega da Merceana e Aldeia Gavinha
* Alenquer (Santo Estêvão e Triana)
* Carnota
* Carregado e Cadafais
* Meca
* Olhalvo
* Ota
* Ribafria e Pereiro de Palhacana
* Ventosa
* Vila Verde dos Francos

## Verwysings
Nebukadnesar I

**Nebukadnesar I ** (/ˌnɛbjʊkədˈnɛzər/), regeer omstreeks 1125-1104 v.C., was die vierde koning van die Tweede Dinastie van Isin en Vierde Dinastie van Babel. Hy het 22 jaar lank regeer volgens die *Babiloniese Koningslys C*, en was die prominentste monarg van hierdie dinastie. Hy is die beste bekend vir sy oorwinning oor Elam en die herstel van die kultiese afgod Mardoek.

## Verwysings 
## Eksterne skakels
Vila Verde dos Francos

**Vila Verde dos Francos** (Portugese uitspraak: [vilɐ veɾdɨ duʃ fɾɐkuʃ]) is 'n burgerlike gemeente van die munisipaliteit van Alenquer in Wes-Portugal. Die bevolking in 2011 was 1 162, in 'n gebied van 28.13 km².

## Verwysings
Meade State Park

**Meade State Park** is geleë in die suidweste van die stad van Meade in Meade County, Kansas, Verenigde State van Amerika. Die park beskik oor 'n  visvang meer, swem strand, kampeerterrein met beide elektriese en nie-elektriese plekke, en twee kort staproetes. 

## Verwysings 
## Eksterne skakels 
* Meade State Park
Kinetics Internet Protocol

**Kinetics Internet Protocol (KIP)** is 'n netwerkprotokol vir inkapseling en roetering van AppleTalk-datapakkies oor internetprotokol (IP). Dit beheer ook die roetetabelle. 

Dit is gedefinieer in .

Apple-rekenaars het die gebruik van KIP aangeneem en verwys na dit as MacIP.

## Verdere leeswerk 
* Sidhu, Andrews, Oppenheimer: *Inside AppleTalk*, 2nd, Addison-Wesley, 1999
* Apple Computer Inc.: *Inside Macintosh: Networking*, 2nd, Addison-Wesley, 1994, Chapter 1 - Introduction to AppleTalk (aanlynweergawe)
Gravity FM

**Swaartekrag FM** is 'n gemeenskap radio stasie gebaseer in Grantham, Lincolnshire. Dit saai voltyds uit sedert 1 Desember 2008 op 97.2 FM en aanlyn, die stasie het  sy eerste lisensie tydperk voltooi en, as gevolg daarvan, het dit 'n verdere vyf jaar uitbreiding verkry van OFCOM, die bedryf reguleerder, met soortgelyke Sleutel Verpligtinge.

## Uitsending inhoud 
Inhoud wat deur vrywilligers uit die plaaslike gemeenskap geproduseer word, word uitgesaai deur *Gravity FM*. Hoofstroom dagprogrammering is hoofsaaklik musiek maar sluit nuus, verkeer, reis-en plaaslike inligting in. Gedurende die aande het die stasie 'n verskeidenheid meer spesialisprogramme en kenmerke uitgesaai.

## Befondsing en toekennings 
*Gravity FM* het tot dusver daarin geslaag om befondsing te verkry om sy dienslewering te handhaaf. Soos alle gemeenskap radiostasies in die Verenigde Koninkryk, is dit beperk in dat dit slegs toegelaat word om die helfte van sy inkomste jaarliks in te samel uit advertensies en op-lug kommersiële reëlings. Die res is gevind in die vorm van subsidies, buite-lug borgskap en fondsinsameling.

*The Friends of Gravity FM* is 'n liefdadigheid (wat geregistreer is vir belasting doeleindes in die Verenigde Koninkryk, gestig in 2012  om die voorsiening van gemeenskap uitsaai dienste in die Grantham gebied te ondersteun. Die stasie het grootliks gebaat by die skenkings wat hulle gemaak het in die rigting van nuwe toerusting.

## Verwysings 
## Eksterne skakels 
* Hoof Webwerf - gravityfm.net
* Gravity FM op Facebook
* Gravity FM op SoundCloud
* Gravity FM op Twitter
* Gravity FM op YouTube